Ísland og Slóvenía gerðu í gærkvöldi jafntefli í síðari umspilsleik sínum um sæti á HM kvenna í handbolta. Slóvenía sigraði samanlagt og fer á HM, en landsliðsþjálfari Íslands segir íslenska liðið taka sífelldum framförum.
Leikurinn í gærkvöldi var jafn og spennandi allan tímann og var varnarleikur beggja liða í fyrirrúmi. Slóvenar voru einu marki yfir í leikhléi, 9-8. Sama spenna hélt áfram í síðari hálfleik og var Slóvenía marki yfir þegar Ísland hélt í lokasókn sína. Íslenska liðið náði sér í vítakast í þann mund er leiktíminn rann út og Ragnheiður Júlíusdóttir jafnaði metin út vítinu þegar leiktíminn var liðinn, 21-21 urðu lokatölur.
Sagði Ragnheiður Júlíusdóttir. Slóvenía vann fyrri leikinn með 10 marka mun og sigrar því samanlagt í einvíginu og fer á HM, sem verður á Spáni í desember. Íslenska liðið hefur verið lengi saman núna og á rúmum mánuði leikið fimm erfiða leiki, eftir að hafa ekki spilað leik í eitt og hálft ár. Lovísa Thompson segir það mikilvægt fyrir liðið að hafa náð svona góðum tíma saman til að stilla strengina.
Sagði Arnar Pétursson, landsliðsþjálfari. Áður heyrðum við í Lovísu Thompson.
Heil umferð fór fram í gærkvöldi í úrvalsdeild kvenna í körfubolta og að henni lokinni eru Valskonur einar á toppnum. Valur tók botnlið KR í bakaríið í gærkvöldi og vann með 106 stigum gegn 52. Á sama tíma tapaði Keflavík gegn Skallagrímu 76-64 en Valur og Keflavík voru jöfn á toppnum fyrir umferð gærkvöldsins. Valur er nú með tveggja stiga forskot á toppnum. Önnur úrslit í gærkvöldi urðu þau að Fjölnir vann Breiðablik 79-69 og Haukar unnu Snæfell 92-71.
Ekkert verður af heimsmeistaramóti íslenska hestsins í sumar. Mótið var fyrirhugað í Herning í Danmörku í byrjun ágúst en Alþjóðasamtök íslenska hestsins, FEIF, hafa ákveðið að aflýsa mótinu í ár, þar sem ekki öll lönd sjái sér fært að senda hesta og knapa á mótið vegna kórónaveirufaraldursins. Næsta heimsmeistaramót verður því í Hollandi sumarið 2023.
Ísland og Slóvenía gerðu jafntefli í síðari umspilsleik sínum um sæti á HM kvenna í handbolta í gærkvöldi. Ragnheiður Júlíusdóttir jafnaði metin þegar leiktíminn var úti. Slóvenía vann fyrri leikinn og fer á HM.